10 may kuni soat 19:08da O‘zbekistonda qo‘shni Afg‘onistonda ro‘y bergan yer silkinishi sezildi. FVV Respublika seysmoprognoz monitoringi markazi axborotiga ko‘ra, magnitudasi — 6, chuqurligi — 200 kilometr, Toshkentdan 520 kilometr janubi-sharqda, Afg‘oniston hududida joylashgan. Yer osti silkinishlar kuchi hududlar kesimida: Toshkent — 3 ball; Farg‘ona — 3 ball; Jizzax — 3 ball; Samarqand — 3 ball; Termiz — 4 ball; Qarshi — 3 ball. Vayronaliklar va jabrlanganlar haqida ma’lumot yo‘q.